கேள்வி: கே. மணிகண்டன் - தொழில் பற்றி நீங்கள் என்ன அறிந்துள்ளீர்கள்?
பதில்: மணிகண்டன் ஒரு பிரபலமான உண்மைநிலை நகைச்சுவை நிகழ்ச்சியில் பங்கேற்று இரண்டாவது இடத்தை பிடித்தார் . பின்னர், இவர் ஒரு பண்பலை ஒலிபரப்பு வானொலியில் நிகழ்ச்சித் தொகுப்பாளராகச் சேர்ந்தார். அதே நேரத்தில் பல படங்களுக்கும், தொலைக்காட்சி நிகழ்ச்சிகளுக்கும் பின்னணி பேசி வந்தார். இவர் பீட்சா II: வில்லா (2013) என்ற படத்துடன் எழுத்தாளராக அறிமுகமானார். இந்தியா பாகிஸ்தான் (2015 திரைப்படம்) (2015) படத்தில் நடிகராக அறிமுகமான இவர், நலன் குமரசாமி இயக்கிய காதலும் கடந்து போகும் (2016) படத்தில் ஒரு சிறு வேடத்தில் நடித்தார். எம். எசு. பாசுகர், லல்லு ஆகியோர் நடிப்பில் ஸ்ரீ கணேஷ் என்ற இயக்குனரின் அறிமுக இயக்கத்தில் வெளிவந்த 8 தோட்டாக்கள் (2017) படத்தில் மணிகண்டன் ஒரு வில்லனாக நடித்தார். புஷ்கர்-காயத்ரியின் மூன்றாவது இயக்கமான விக்ரம் வேதா (2017) படத்திற்கான வசனங்களை எழுதினார். மேலும் இப்படத்தில் ஒரு காவலர் வேடத்திலும் நடித்தார். 2018 இல், பா. ரஞ்சித் தனது காலா (2018) படத்தில் ஒரு வேடத்தை இவருக்கு அளித்தார். இவர், இயக்குநர் சிவா (இயக்குநர்) விசுவாசம் (திரைப்படம்), ஜீது ஜோசப் இயக்கிய தம்பி (2019 திரைப்படம்) (2019) ஆகிய படத்தில் உரையாடல் எழுத்தாளராக இருந்தார். ஹலிதா ஷமீம் இயக்கிய சில்லுக்கருப்பட்டி (2019) என்ற காதல் படத்தில் நிவேதிதா சதீஷுடன் இணைந்து நடித்தார். ஏலே (2021) படத்தில் நடித்ததற்காக மணிகண்டன் விமர்சன ரீதியான பாராட்டைப் பெற்றார். டெல்லி கணேஷ் இவரும் முக்கிய கதாபாத்திரங்களில் நடித்த 'நாரை எழுதும் சுயசரிதம்' (ஆங்கில தலைப்பு: Endless) என்ற சுயாதீன திரைப்படத்தை மணிகண்டன் இயக்கியுள்ளார். 'இந்திய சினிமா போட்டி'யின் கீழ் பெங்களூர் பன்னாட்டு திரைப்பட விழா (2016) பங்கேற்க இது தேர்வு செய்யப்பட்டது. 16 வது நியூயார்க் இந்திய திரைப்பட விழாவில் (2016) திரையிடலுக்கு தேர்ந்தெடுக்கப்பட்ட நான்கு படங்களில் இதுவும் ஒன்றாகும்.